open-index/open-wikipedia-markdown huggingface dataset:
ჯუანოლოგია

**ჯუანოლოგია**, ან **ჯუანგოლოგია** (ჯუანურად Cuenghhag ჯუენჰა; ჩინურად 壮学 ჯუანსჲუე) — დისციპლინათშორისი ჰუმანიტარული დარგი, რომელიც კონცენტრირებულია ჯუანისა და ჩინეთის გუანსი-ჯუანის ავტონომიური ოლქის შესწავლაზე. 

**ჯუანოლოგია** აღმოსავლეთმცოდნეობის ერთ-ერთი დისციპლინაცაა და წარმოადგენს სინოლოგიის, ვიეტნამოლოგიისა და ტაიისტიკის ცალკეულ შემადგენელთა ერთობლიობას. 

ჯუანი ხალხის ენის, ისტორიისა და კულტურის კომპლექსური კვლევის ფუძემდებლად მიჩნევენ თანამედროვე ჩინური ეთნოგრაფიის დამაარსებელს, ეროვნებით ჯუანს ჰუან სიანფანს (1899-1982).

ჯუანური ენის, კულტურის, ტრადიციების, ისტორიის სპეციალისტებს, რომლებიც დაკავებული არიან ამ ქვეყნის შესწავლით, სწავლებით, კვლევით ჯუანოლოგებს უწოდებენ. 

ჯუანური ენის კვლევით, როგორც წესი, თვითონ ჩინეთში ინტერესდებიან თავად ჩინური ენის სპეციალისტები, ანდა რუსი ეთნოლინგვისტები. თუმცა ამერიკაშიც არის რამდენიმე სპეციალისტი, რომელიც ჯუანოლოგიური კვლევებით არის დაკავებული.

## ჯუანოლოგიის ცენტრები 
* გუანსის ეთნოსთა კვლევების ინსტიტუტი. დაარსდა 1957 წელს.
* გუანსის ეროვნებათა უნივერსიტეტი . http://www.gxun.edu.cn/ 

## რესურსები ინტერნეტში 
* ანთროპოლოგ ჯეფრი ბარლოუს საიტი http://mcel.pacificu.edu/as/resources/zhuang/index.html 

## ლიტერატურა 
* Lexikon der Sprachwissenschaft. 1. Auflage. Kröner, Stuttgart 1983, ISBN 3-520-45201-4.
* Lexikon der Sprachwissenschaft. 4. durchgesehene Auflage. Kröner, Stuttgart 2008, ISBN 978-3-520-45204-7.

კატეგორია:აღმოსავლეთმცოდნეობა
კატეგორია:აკადემიური დისციპლინები
კატეგორია:ფილოლოგია
ასეანოლოგია

**ასეანოლოგია** (ინგლისურად ASEAN studies ასეანის კვლევები) — დისციპლინათშორისი დარგი, რომელიც დაკავებული სამხრეთ-აღმოსავლეთ აზიის ქვეყნების ასოციაციის, - **ასეანის** რეგიონული კავშირის ფუნქციონირების თეორიითა და პრაქტიკით, და აგრეთვე სამხრეთ-აღმოსავლეთ აზიის შერეული კომპლექსური შესწავლით.

## ასეანოლოგიის დარგები 
* ბირმანისტიკა
* ტაიისტიკა
* ფილიპინისტიკა
* მალაისტიკა
* ვიეტნამოლოგია

## ასეანოლოგიის ცენტრები 
* სამხრეთ-აღმოსავლეთ აზიის ინსტიტუტის ასეანოლოგიის ცენტრი  (სინგაპური)
* ასეანოლოგიის ცენტრი

## რესურსები ინტერნეტში 
* წყნარი ოკეანის აზიაში არსებული პოლიტიკური პროცესის ინტერპრეტაციის მეთოდოლოგიის თავისებურებანი 

კატეგორია:აღმოსავლეთმცოდნეობა
დამოუკიდებლობის დარბაზი

**დამოუკიდებლობის დარბაზი** () — შენობა აშშ-ის ქალაქ ფილადელფიის დამოუკიდებლობის ეროვნულ ისტორიულ პარკში. ეს ადგილი უპირველესად იმითაა ცნობილი, რომ აქ იქნა განხილული და მიღებული როგორც აშშ-ის დამოუკიდებლობის დეკლარაცია, ისე კონსტიტუცია. 

შენობა 1753 წელს აშენდა და განკუთვნილი იყო პენსილვანიის პროვინციის საკანონმდებლო ორგანოსათვის. შემდეგში, 1775—1783 წლებში აქ მიმდინარეობდა მეორე კონტინენტური კონგრესი, 1787 წელს კი კონსტიტუციური ყრილობა. ნაგებობა განეკუთვნება დამოუკიდებლობის ეროვნულ ისტორიულ პარკს და 1979 წლიდან შესულია იუნესკოს მსოფლიო მემკვიდრეობის ძეგლთა სიაში.

## იხილეთ აგრეთვე 
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Independence National Historical Park. National Park Service official website
* Archeology at the site. National Park Service official website
* *Independence Hall: International Symbol of Freedom,* a National Park Service Teaching with Historic Places (TwHP) lesson plan. National Park Service official website
* Independence Hall. ushistory.org. Independence Hall Association website
* Independence Hall Complex Historic American Building Survey documentation at the Library of Congress
* Independence Hall. World Heritage Sites  official webpage. World Heritage Committee
* Independence Hall (at "Satellite View of Independence National Historical Park") . World Heritage Sites official webpage. World Heritage Committee
* IndependenceHall.org . Independence Hall Organization

## სქოლიო 
კატეგორია:აშშ-ის ისტორიული ძეგლები
კატეგორია:მსოფლიო მემკვიდრეობის ძეგლები აშშ-ში
ფილიპინოლოგია

**ფილიპინოლოგია** (აგრეთვე ფილიპინისტიკა) — სამეცნიერო დისციპლინათა ერთობლიობა, რომელიც შეისწავლის ფილიპინების სულიერ და მატერიალურ მემკვიდრეობას. ფილიპინისტიკის კვლევის სფეროში შედის ფილიპინების ისტორიის, ლიტერატურის, ხელოვნების და საერთოდ კულტურის პრობლემატური საკითხების მეცნიერული შესწავლა-დამუშავება.
 
ფილიპინური ენის, კულტურის, ისტორის სპეციალისტებს, რომლებიც დაკავებული არიან ამ ქვეყნის შესწავლით, სწავლებით, კვლევით ფილიპინოლოგებს ან ფილიპინისტებს უწოდებენ. 

ფილიპინისტიკის განვითარებაში მნიშვნელოვანი წვლილი შეიტანეს: 

* ვლადიმირ მაკარენკომ
* იგორ პოდბერეზსკიმ
* გენადი რაჩკოვმა
* ლინა შკარბანიმ 

## ფილიპინიტიკის ცენტრები 
* რუსეთის მეცნიერებათა აკადემიის აღმოსავლეთმცოდნეობის ინსტიტუტი;

## იხილეთ აგრეთვე 
* ფილიპინური ენა
* ფილიპინის ზღვა
* ფილიპინების ბაროკოს სტილის ეკლესიები
* ფილიპინების პოლიტიკური ოჯახები
* ფილიპინების პრეზიდენტი
* აღმოსავლეთმცოდნეობა
* აზიისა და აფრიკის ინსტიტუტი 
* ასეანოლოგია

## ლიტერატურა 
* Lexikon der Sprachwissenschaft. 1. Auflage. Kröner, Stuttgart 1983, ISBN 3-520-45201-4.
* Lexikon der Sprachwissenschaft. 4. durchgesehene Auflage. Kröner, Stuttgart 2008, ISBN 978-3-520-45204-7.

## რესურსები ინტერნეტში 
*Philippine Humanities Review
*Philippine Studies Department 

კატეგორია:აღმოსავლეთმცოდნეობა
კატეგორია:აკადემიური დისციპლინები
კატეგორია:ფილოლოგია
ბორის სერებრიაკოვი

**ბორის სერებრიაკოვი** ( დ. 18 აგვისტო, 1941, მალგობეკი — გ. 1971) — საბჭოთა სერიული მკვლელი. განსაკუთრებული სისასტიკით ჩაიდინა 9 მკვლელობა.

ბორის სერებრიაკოვი დაიბადა 1941 წლის 18 აგვისტოს, ქალაქ მალგობეკში. ბავშვობიდან ახასიათებდა მისწრაფება დანაშაულებრივი ქმედებებისადმი, კერძოდ, გამოირჩეოდა აგრესიული ხასიათით და ალკოჰოლისადმი მისწრაფებით. არაერთხელ მოსვლია ჩხუბი კოლეგებთან, ნათესავებთან, რისთვისაც რამდენიმეჯერ იყო დაკავებული სამართალდამცველების მიერ. სერებრიაკოვი მილიციის მხედველობის არეში მოხვედრილა აგრეთვე სხეულზე მიყენებული დაზიანებების, გაუპატიურების, ქურდობისა და ცეცხლის წაკიდების ბრალდებით, თუმცა მას ეს დანაშაულები ვერ დაუმტკიცეს. სერებრიაკოვი მუშაობდა კუიბიშევის საკაბელო ქარხანაში.

1967 წელს ერთ-ერთ კუიბიშევის სადგურზე ცდილობდა გაეუპატიურებინა დისპეტჩერი, თუმცა უშედეგოდ. პირველი მკვლელობა ჩაიდინა 1969 წლის აპრილში. მოახერხა და შევიდა საცხოვრებელ ბინაში, სადაც მოკლა მამაკაცი, მისი მეუღლე და 5 წლის შვილი. გააუპატიურა გარდაცვლილი ქალი, ბინიდან წამოიღო ფული და ცეცხლი წაუკიდა სახლს. რიგით მეორე დანაშაული ჩაიდინა 1 წლის შემდეგ.

1970 წლის აპრილში შევიდა საცხოვრებელ ბინაში, სცემა ორი ქალი, თუმცა დაზარალებულები გადარჩნენ. მაისში მოკლა ორი ქალი. ამის შემდეგ კუიბიშევში დაიწყო პანიკა. 1970 წლის ივნისში კვლავ ამოწყვიტა მთელი ოჯახი, მოკლა მამაკაცი, ქალი და მათი ორი შვილი.

ბორის სერებრიაკოვი დააკავეს 1970 წლის 8 ივნისს. იმავე წლის 16 სექტემბერს მიუსაჯეს სასჯელის უმაღლესი ზომა — დახვრეტა.

## რესურსები ინტერნეტში
* ბორის სერებრიაკოვი  
* ბორის სერებრიაკოვი *დოკუმენტური ფილმი* ლეონიდ კანევსკისთან ერთად''

კატეგორია:საბჭოთა სერიული მკვლელები
კატეგორია:სიკვდილით დასჯილი კრიმინალები
კატეგორია:დაბადებული  18 აგვისტო
კატეგორია:დაბადებული 1941
კატეგორია:გარდაცვლილი 1971
დამოუკიდებლობის დარბაზი (მრავალმნიშვნელოვანი)

ტერმინი **დამოუკიდებლობის დარბაზი** შეიძლება აღნიშნავდეს:

* დამოუკიდებლობის დარბაზი — ისტორიული შენობა ფილადელფიაში, აშშ.
* დამოუკიდებლობის დარბაზი — მუზეუმი ისრაელში.
* დამოუკიდებლობის დარბაზი  — მუზეუმი სამხრეთ კორეაში.
წმინდა პატრიკის საკათედრო ტაძარი (ნიუ-იორკი)

მინი|250პქ|ნიუ-იორკის წმინდა პატრიკის საკათედრო ტაძარი
**წმინდა პატრიკის ტაძარი** — ნეოგოთიკური სტილის კათოლიკური საკათედრო ტაძარი ნიუ-იორკის გულში. ნიუ-იორკის კათოლიკური ეპარქიის არქიეპისკოპოსის ადგილსამყოფელი. აშშ-ში გოთიკურ კათოლიკურ ტაძრებს შორის უდიდესია.

## რესურსები ინტერნეტში
*
*Official website

კატეგორია:ნიუ-იორკის არქიტექტურა
იმპერიული ტაძრები

**იმპერიული ტაძრების** () სახელით მოიხსენიებენ გერმანიის რამდენიმე რომაული სტილის ტაძარს, რომლებიც განსაკუთრებულადაა დაკავშირებული გერმანელი ერის საღვთო რიმის იმპერატორის სახელთან.

სამი რომაული ტაძარი მაინცში, ვორმსსა და შპაიერში ხშირად მოიხსენიებიან, როგორც რაინის იმპერიული ტაძრები. 

შპაიერის ტაძარი იმპერატორ კორნარდ II-ის ბრძანებით დაახლოებით 1030 წელს აიგო, როგორც სალიების დინასტიის წარმომადგენელ მეფეთა და იმპერატორთა საძვალე, მოგვიანებით კი, 1082-1104 წლებში ჰაინრიხ IV-ის დროს აამაღლეს და კამაროვანი გადახურვა გაუკეთეს. 

მაინცის ტაძრის მშენებლობა დაიწყო 975 წლის შემდეგ ვილიგისის მიერ, რომელიც მცირეწლოვანი ოტო III-ის დროს ფაქტობრივ მმართველს წარმოადგენდა; 1081 წელს ხანძრის შედეგად დამწვარი ტაძარი ჰაინრიხ IV-მ განაახლა და თავიდან ააშენებინა. მაინცის ტაძარში მოხდა რამდენიმე გერმანლი მმართველის კორონაცია: ფილიპ შვაბი, ფრიდრიხ II, ჰაინრიხ IV რასპე, ჰაინრიხ II (სავარაუდოდ ჯერ კიდევ მშენებარე ტაძარში) და კორნარდ II. 

ვორმსის ტაძარს იმპერიულ ტაძართა სიაში თავისი მასშტაბებისა და ბრწყინვალების გამო ათავსებენ. გარდა ამისა, იგი იმპერატორ კორნარდ II-ის ოჯახის საძვალეს წარმოადგენდა. 

იმპერიულ ტძრებად მიიჩნევენ ასევე საქსონიელი კაიზერის ლოთარ III-ის მიერ აგებულ ტაძარს კენიგსლუტერში და ჰაინრიხ II-ის მიერ აგებულ ბამბერგის ტაძარს. გარდა ამისა, ვინაიდან აახენისა და ფრანკფურტის ტაძრებიც ისტორიულად რომაულ-გერმანული იმპერატორებისა და მეფეების კორონაციის ტრადიციული ადგილები იყო, მათაც იმპერიულ ტაძრებს მიათვლიან. 

## გალერეა 

ფაილი:Mainzer Dom vom Kreuzgang.jpg|მაინცის ტაძარი
ფაილი:Worms Dom Ostfassade Vierung2005-05-27a.jpg|ვორმსის ტაძარი
ფაილი:Speyer Dom BW 11.JPG|შპაიერის ტაძარი
ფაილი:Aachen Germany Imperial-Cathedral-01.jpg|აახენის ტაძარი
ფაილი:Mk Frankfurt Dom Saalhof.jpg|ფრანკფურტის ტაძარი
ფაილი:Bamberger Dom BW 6.JPG|ბამბერგის ტაძარი
ფაილი:Kaiserdom Königslutter.jpg|კენიგსლუტერის ტაძარი

## ლიტერატურა 
* Dethard von Winterfeld, *Die Kaiserdome Speyer, Mainz, Worms und ihr romanisches Umland. Romanik in Deutschland*; გამომცემლობა: Schnell & Steiner; გამოცემა: 1 (იანვარი 2000), ISBN 3-7954-1293-5

კატეგორია:გერმანიის ტაძრები
კატეგორია:გერმანიის ისტორია
კატეგორია:XI საუკუნის ეკლესიები
საბჭოთა კავშირის საფეხბურთო ჩემპიონატი 1936 (შემოდგომა)

**საბჭოთა კავშირის საფეხბურთო ჩემპიონატი 1936** — გამართული შემოდგომას, იყო საბჭოთა კავშირის საფეხბურთო ჩემპიონატის მეორე გათამაშება. გამარჯვებული გახდა მოსკოვის „სპარტაკი“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 5 სექტემბერს და დასრულდა 30 ოქტომბერს.

## შედეგები 
### ჯგუფი „А“: ცხრილი 
### ჯგუფი „Б“: ცხრილი 
### ჯგუფი „В“: ცხრილი 
### ჯგუფი „Г“: ცხრილი 
## ჩემპიონი 
## რესურსები ინტერნეტში 
* The Rec.Sport.Soccer Statistics Foundation.

1936
კატეგორია:1936 წელი ფეხბურთში
სანქტ-პეტერბურგის სახელმწიფო უნივერსიტეტის აღმოსავლური ფაკულტეტი

**სანქტ-პეტერბურგის სახელმწიფო უნივერსიტეტის აღმოსავლური ფაკულტეტი** ( ''[ვოსტოჩნიჲ ფაკულ'ტეტ ეს-პე-ბე-გე-უ]'') — რუსეთის უძველესი აღმოსავლეთმცოდნეობითი ფაკულტეტი. ფუნქციონირებს 1855 წლიდან.

## ისტორია 
### მეფის რუსეთი 
1854 წლის 22 ოქტომბერს იმპერატორ ნიკოლოზ პირველის განკარგულებით სანქტ-პეტერბურგის სახელმწიფო უნივერსიტეტის ბაზაზე ჩამოყალიბდა აღმოსავლური ენების ფაკულტეტი. ფაკულტეტის საზეიმო გახსნა შედგა 1855 წლის 27 აგვისტოს. სწორედ 1855 წლიდან ხდება ფაკულტეტის სისხლსავსე აკადემიური და სამეცნიერო ცხოვრების ათვლა.

### საბჭოთა პერიოდი 
В 1919 წელს მოხდა ფაკულტეტის რეორგანიზაცია, აღმოსავლეთმცოდნეობითი დისციპლინების სწავლებას შეუდგნენ უნივერსიტეტის სხვადასხვა ისტორიულ-ფილოლოგიურ ქვეგანყოფილებებში. ფაკულტეტი აღდგა 1944 წელს.

## აღმოსავლეთმცოდნეობის ფაკულტეტის კათედრა  
ფაკულტეტს აქვს 16 კათედრა:
* არაბული ფილოლოგია
* აფრიკანისტიკა
* ინდური ფილოლოგია
* ირანული ფილოლოგია
* კორეისა და სამხრეთ-აღმოსავლეთ აზიის ქვეყნების ფილოლოგია ( - ასეანოლოგია: ბირმანისტიკა, ტაიისტიკა, ფილიპინისტიკა, მალაისტიკა, ვიეტნამოლოგია.)
* ჩინური ფილოლოგია 
* მონგოლთმცოდნეობა და ტიბეტოლოგია
* სემიტოლოგია და ებრაისტიკა 
* თურქული ფილოლოგია
* იაპონოლოგია
* ახლო აღმოსავლეთის ქვეყნების ისტორია
* შორეული აღმოსავლეთის ქვეყნების ისტორია 
* ძველი აღმოსავლეთის ისტორია 
* ცენტრალური აზია და კავკასია
* აზიისა და აფრიკის ქვეყნების საზოგადოებრივი განვითარების თეორიის კათედრა 
* აზიისა და აფრიკის ქვეყნების ენებისა და კულტურების სწავლების თეორიისა და მეთოდიკის კათედრა

## ენები, რომლებსაც ფაკულტეტზე შეისწავლიან 
ფაკულტეტი ამზადებს სპეციალისტებს აღმოსავლური ენების განხრით, რომელთა შორისაა:

* ავადჰი
* ავესტური ენა
* აზერბაიჯანული ენა
* აქადური ენა
* ამჰარული ენა
* არაბული ენა
* აფრიკაანსი
* ბამანა
* ბენგალური ენა
* ბრაჯი (ენა)
* ვიეტნამური ენა
* დარი
* ძველი ებრაული ენა
* ძველი სპარსული ენა
* ძველი უიღურული ენა
* ეგვიპტური ენა
* ებრაული ენა
* ინდონეზიური ენა
* ყაზახური ენა
* ყირგიზული ენა
* ჩინური ენა
* კოპტური ენა
* კორეული ენა
* მალაიური ენა
* მანდინკა (ენა)
* მანინკა
* მანჯურული ენა
* მონღოლური ენა
* ოირატული ენა
* ორია (ენა)
* ორხონ-ენისეური ენა
* ოსმალური ენა
* პალი
* სპარსული ენა
* პრაკრიტი
* პუშტუ
* სანსკრიტი
* საშუალო სპარსული ენა
* ძველი ოსმალური ენა
* სუაჰილი
* ტაგალოგი
* ტაჯიკური ენა
* თამილური ენა
* ტელუგუ (ენა)
* ტიბეტური ენა
* თურქული ენა
* უგარითული ენა
* უზბეკური ენა
* ურარტული ენა
* ურდუ
* ჰაუსა (ენა)
* ხეთური ენა
* ჰინდი
* ხურიტული ენა
* ჩაგატაიური ენა
* შუმერული ენა
* ელამური ენა
* იავური ენა
* იაპონური ენა

## იხილეთ აგრეთვე 
* აზიისა და აფრიკის ინსტიტუტი (თბილისი)
* აზიისა და აფრიკის ქვეყნების ინსტიტუტი (მოსკოვი)
* აზია-აფრიკის ინსტიტუტი (ჰამბურგი)
* რუსეთის მეცნიერებათა აკადემიის აღმოსავლეთმცოდნეობის ინსტიტუტი
* რუსეთის მეცნიერებათა აკადემიის აღმოსავლურ ხელნაწერთა ინსტიტუტი

კატეგორია:აღმოსავლეთმცოდნეობა
იტალიის აფრიკისა და აღმოსავლეთის ინსტიტუტი

**იტალიის აფრიკისა და აღმოსავლეთის ინსტიტუტი** (იტალიურად L'Istituto Italiano per l'Africa e l'Oriente, შემოკლებით IsIAO) — იტალიის საზოგადოებრივი არაკომერციული ორგანიზაცია, რომელიც იტალიის საგარეო საქმეთა სამინისტროს დაქვემდებარებაშია. იგი შექმნილია წევრადობის პრინციპზე და აერთიანებს 300 წევრს.

**იტალიის აფრიკისა და აღმოსავლეთის ინსტიტუტი** არის ქვეყნის ყველაზე დიდი ცენტრი აფრიკანისტიკისა და აღმოსავლეთმცოდნეობის დარგებში. ინსტიტუტი დიდ როლს ასრულებს იტალიის სახელმწიფოს აფრიკისა და აღმოსვლეთის ქვეყნებთან კულტურული ურთიერთობების განვითარების საქმეში. 
 
**იტალიის აფრიკისა და აღმოსავლეთის ინსტიტუტი** აერთიანებს სამეცნიერო-კვლევით ცენტრებს, ეწევა გამოფენების, კონფერენციებისა და სპეციალური სემინარების ორგანიზებას, აქვეყნებს ჟურნალებსა და სამეცნიერო გამოცემებს. 1950 წლებიდან მოყოლებული ატარებს აფრიკული და აღმოსავლური ენებისა და კულტურების კურსებს, აწარმოებს არქიტექტურული ძეგლების რესტავრაციას (მაგ.; პერსეპოლისი, ირანი), და ახორციელებს ძეგლთა რესტავრაციისადმი მიძღვნილ თემატურ პროგრამებს.

ინსტიტუტი მდებარეობს ქალაქ რომში, Via Ulisse Aldrovandi, 16-ში.

## იხილეთ აგრეთვე 
* აზიისა და აფრიკის ინსტიტუტი (თბილისი)
* აზიისა და აფრიკის ქვეყნების ინსტიტუტი (მოსკოვი)
* აზია-აფრიკის ინსტიტუტი (ჰამბურგი)
* რუსეთის მეცნიერებათა აკადემიის აღმოსავლეთმცოდნეობის ინსტიტუტი
* რუსეთის მეცნიერებათა აკადემიის აღმოსავლურ ხელნაწერთა ინსტიტუტი
* სანქტ-პეტერბურგის სახელმწიფო უნივერსიტეტის აღმოსავლური ფაკულტეტი

## რესურსები ინტერნეტში 
* იტალიის აფრიკისა და აღმოსავლეთის ინსტიტუტის ოფიციალური საიტი 
* **იტალიის აფრიკისა და აღმოსავლეთის ინსტიტუტის** მედია ჟურნალი 

კატეგორია:აღმოსავლეთმცოდნეობა
მარმაშენის მონასტერი

მინი|250პქ|მარმაშენის მონასტერი
**მარმაშენის მონასტერი** () — შუა საუკუნეთა სომხური ხუროთმოძღვრების ძეგლი, სამონასტრო კომპლექსი სომხეთის სოფელ მარმაშენში, მდინარე ახურიანის ხეობაში. მდებარეობს შირაკის პროვინციაში, ქალაქ გიუმრიდან ჩრდილო-დასავლეთით 10 კმ-ში. აგებულია X-XIII საუკუნეებში. კომპლექსში შედის ორი ერთმანეთის გვერდით აღმართული გუმბათოვანი დარბაზული ეკლესია, დიდი ანუ მთავარი ეკლესია (988-1029) და საძუალო ზომის ეკლესია (XI საუკუნე), მათგან სამხრეთით მდებარე ჯვაროვან-გუმბათოვანი 4-ეგვტერიანი მცირე ეკლესია (XI საუკუნე), აგრეთვე სხვა ნაგებობათა ნანგრევები. მიეკუთვნება კუპელჰალეს ნიმუშს. 

## ლიტერატურა
## რესურსები ინტერნეტში
* The monastery of Marmashen 
* Marmashen Monastery churches 

კატეგორია:სომხეთის ეკლესიები
კატეგორია:კუპელჰალე სომხეთში
კატეგორია:X საუკუნის ეკლესიები
ოსკარის 84-ე დაჯილდოება

**ოსკარის 84-ე დაჯილდოების ცერემონია** — საუკეთესო ფილმებისა და კინოხელოვანების რიგით 84-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2012 წლის 26 თებერვალს კოდაკის თეატრში, ლოს-ანჯელესის უბან ჰოლივუდში და მასში მონაწილეობა მიიღეს 2011 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. შოუს უმასპინძლა ბილი კრისტალმა. ყველაზე მეტი, 11 ნომინაცია ამ დაჯილდოებაზე მიიღო მარტინ სკორსეზეს ფილმმა „ჰიუგომ“.

## ნომინანტები 
## სქოლიო 
კატეგორია:ოსკარის დაჯილდოების ცერემონიები
ნესებირის მიქაელ და გაბრიელ მთავარანგელოზების ტაძარი

მინი|250პქ|ნესებირის მთავარანგელოზების ტაძარი
**ნესებირის მიქაელ და გაბრიელ მთავარანგელოზების ტაძარი** — XIII-XIV საუკუნის ტაძარი ბულგარეთის ქალაქ ნესებირში. ეკლესია დარბაზულ-გუმბათოვანი (14X5,2 მ) ტიპისაა. მიეკუთვნება კუპელჰალეს ტაძართა ნიმუშს. 

## რესურსები ინტერნეტში
* ნესებირის მიქაელ და გაბრიელ მთავარანგელოზების ტაძარი
* მიქაელ და გაბრიელ მთავარანგელოზების ტაძარი
* ნესებირის ეკლესიები 

კატეგორია:ბულგარეთის მონასტრები
კატეგორია:კუპელჰალე ბულგარეთში
სოლომონ-ყალა

მინი|ტაძარი 1902 წელს
**სოლომონ-ყალა** — ეკლესია დღევანდელი თურქეთის ტერიტორიაზე, ისტორიულ კოლა-ოლთისის მხარეში. გუმბათოვანი ეკლესია მდებარეობს ციხის გალავნის შიგნით. კედლის დასავლეთ ფასადზე არსებული წარწერის მიხედვით ირკვევა, რომ ტაძარი წმინდა დიმიტრის სახელზე უნდა ყოფილიყო აგებული. მიეკუთვნება კუპელჰალეს ტიპის ეკლესიებს.

ნაგებია პატარა თლილი ქვებისაგან. ცენტრალური გეგმა კვადრატს წარმოადგენს, რომელსაც აღმოსავლეთიდან ეკვრის აფსიდა. გუმბათის ყელი მრგვალია, ცილინდრისებული გუმბათით. გუმბათის ყელში ოთხი მრგვალი სარკმელია, ყელი გარედან შემკობილია რვა კამარით. გუმბათის ზემო ნაწილი ჩამონგრეულია.

დასავლეთის კედელზე ასომთავრული წარწერებია: *„ღმერთო და წმინდაო დიმიტრი, შეიწყალე ცოდვილი დავით მონაზონი, ამინ“* და *„ქრისტე შეიწყალე...“*

ეკლესია მოხატული ყოფილა. მოხატულობა დიმიტრი ბაქრაძის ვარაუდით XI საუკუნისაა, ხოლო ექვთიმე თაყაიშვილის აზრით ფრესკები ძალიან ჰგავს ზარზმისა და ჭულეს მოხატულობას და ათარიღებს XIV საუკუნით, ხოლო თვით ტაძარს IX-X საუკუნით.

## ლიტერატურა
* თაყაიშვილი ექვ., არქეოლოგიური ექსპედიცია კოლა-ოლთისში და სოფელ ჩანგლში 1907 წელს, დაბრუნება, ტ. I, თბ., 1991
* გენგიური ნ., კუპელჰალე, თბ., 2005

## სქოლიო
კატეგორია:კუპელჰალე საქართველოში
კატეგორია:ქართული ეკლესია-მონასტრები კოლა-არტაანში
ბორის მოდელი

მინი|ბორის მოდელი პროტონის ატომისთვის (Z = 1) ან ჰიდროგენის მსგავსი იონისთვის (Z > 1)
**ბორის მოდელი** — ატომის მარტივი მოდელი, რომელიც აღწერს წყალბადის ატომს, შექმნა ნილს ბორმა 1913 წელს. ეს მარტივი მოდელი იყო სერიოზული ნახტომი ატომის კვანტური სტრუქტურის გასაგებად და კვანტური მექანიკის ჩამოსაყალიბებლად. მოდელი აღწერს ერთ დამუხტულ ელექტრონს, რომელიც ტრიალებს დადებითად დამუხტული ბირთვის გარშემო.

## ლიტერატურა 
*
:* Reprint: 
*
*
*
*

კატეგორია:ატომური ფიზიკა
საბჭოთა კავშირის საფეხბურთო ჩემპიონატი 1936 (შემოდგომა, ჯგუფი „А“)

**საბჭოთა კავშირის მე-2 საფეხბურთო ჩემპიონატში** გამარჯვებული გახდა მოსკოვის „სპარტაკი“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 5 სექტემბერს და დასრულდა 30 ოქტომბერს.

## შედეგები 
### ცხრილი 
* **საუკეთესო ბომბარდირი:** გიორგი გლაზკოვი − 7 (7) − „სპარტაკი“

### მატჩები 
## ჩემპიონი 
## პერიოდიკა 
* 

## რესურსები ინტერნეტში 
* The Rec.Sport.Soccer Statistics Foundation.

კატეგორია:საბჭოთა კავშირის უმაღლესი ლიგის სეზონები
კატეგორია:1936 წელი ფეხბურთში
Thick as a Brick 2

***Thick as a Brick 2***, იგივე ***TAAB 2: Whatever Happened to Gerald Bostock?*** — ბრიტანელი პროგრესული როკ-მუსიკოს იენ ანდერსონის მეხუთე სტუდიური ალბომი, რომელიც გამოიცა 2012 წლის 2 აპრილს. იგი ეფუძნება ანდერსონის ჯგუფის, ჯეთრო ტალის გავლენიან პროგრესული როკის ჟანრის ალბომს Thick as a Brick, რომელიც 1972 წელს გამოვიდა. დისკი გამოიცა იენ ანდერსონის სახელით. გამოსვლისთანავე ალბომი მოხვდა ბილბორდის ჩარტის 55-ე პოზიციაზე.  სიმღერები ამ ალბომიდან სრულდებოდა ანდერსონის 2012 წლის ტურნეს მსვლელობისას. ისლანდიაში ჩატარებული კონცერტის ჩანაწერი გამოვიდა, როგორც *Thick as a Brick - Live in Iceland*.

ანდერსონის თანახმად, *TAAB 2*-ის სიუჟეტი კვლავ გამოგონილ პერსონაჟ ჯერალდ ბოსტოკის ცხოვრებაზეა, რომელსაც ბოსტოკი 40 წლის შემდეგ მიმოიხილავს.

## სიმღერების სია
განსხვავებით თავისი წინამორბედისგან, *Thick as a Brick 2* შედგება 17 ინდივიდუალური სიმღერისგან, რომელიც 13 სიმღერად არის გაერთიანებული.

## DVD 
დამატებითი DVD დისკზე წარმოდგენილია:

#ალბომი 5.1 ჟღერადობით (სტივენ უილსონის მიქსი)
#დოკუმენტური ფილმი ალბომის ჩაწერის შესახებ (25 წუთი)
#ინტერვიუ იენ ანდერსონთან
#ინტერვიუ სტივენ უილსონთან
#ფოტოგალერეა

## პერსონალი 
;მუსიკოსები
* იენ ანდერსონი - ვოკალი, ფლეიტა, აკუსტიკური გიტარა, ტექსტის ავტორი, ალბომის ანოტაციები, პროდიუსერი
* დევიდ გუდიე - ბას გიტარა, გლოკენშპილი
* სკოტ ჰემონდი - დასარტყმელი საკრავები, პერკუსია
* ფლორიან ოპელი - ელექტრონული გიტარა, რედაქტირება
* ჯონ ო'ჰარა - ორგანი, ფორტეპიანო, კლავიშებიანი საკრავები
* პიტერ ჯადჯი - საყვირი, ტუბა, ბუკი
* რაიან ო'დონელი - ვოკალი
;სტუდიური პერსონალი
* სტივენ უილსონი - ხმის მიქსი
* მაიკ დაუნზი - ხმის ინჟინერი
* პიტერ მიუ - მასტერინგი

## ჩარტები
## სქოლიო 
კატეგორია:2012 წლის ალბომები
კატეგორია:იენ ანდერსონის ალბომები
კატეგორია:კონცეპტუალური ალბომები
კატეგორია:Chrysalis Records-ის ალბომები
კატეგორია:ალბომები იენ ანდერსონის პროდიუსერობით
Nero Wave Editor

**Nero Wave Editor** — პოპულარული აუდიორედაქტორი, შედის ნეროს პაკეტის შემადგენლობაში, აქვს საბაზო ფუნქციები აუდიოფაილების დასამუშავებლად და რედაქტირებისათვის. აქვს ბევრი აუდიო–ფილტრები და ეფექტები. Nero Wave Editor–ს აქვს mp3PRO–ს მხარდაჭერა და შეუძლია გამოიყენოს VST-პლაგინები. კომპლექტში GNU/LINUX–თვის Nero Wave Editor არ ფიგურირებს.

კატეგორია:კომპიუტერული პროგრამები
Mojang Studios

**Mojang Studios** — შვედური კომპანია, რომელიც ქმნის ინდი-თამაშებს. დაარსდა 2009 წლის მაისში მარკუს პერსონის მიერ. ადრე Mojang Studios ცნობილი იყო როგორც **Mojang Specifications**. 2010 წლიდან ეწოდებოდა **Mojang AB.** 2020 წლიდან ცნობილია როგორც Mojang Studios. ის ყველაზე მეტად ცნობილია პუპულარული თამაშის Minecraft-ის შექმნისთვის. კომპანიის ოფისი მდებარეობს სტოკჰოლმში. 2014 წლის 15 სექტემბერს, Microsoft-მა შეისყიდა Mojang 2 500 000 000 დოლარად.

## დაარსება
2009 წლის მაისში მარკუს პერსონი აფუძნებს კომპანია Mojang SBO. იურიდიულად კომპანია დაარსდა 2010 წელს, მარკუს პერსონის, კარლო მეჰისა და ჯეიკობ პორსერის მიერ. სტუდიამ მიიღო ახალი სახელწოდება - Mojang AB. 2020 წელს კომპანიას Mojang Studios ეწოდა.

2014 წელს კომპანია Microsoft-მა შეიძინა Minecraft-ის უფლებები და მისი სტუდია Mojang $2,5 მილიარდ დოლარად. 2014 წელს მარკუს პერსონმა და რამდენიმე დეველოპერმა დატოვეს კომპანია. ამავე წელს Mojang-ის მშობელი კომპანია გახდა Xbox Game Studios.

## თამაშები 
### მცირე პროექტები
## რესურსები ინტერნეტში 
* ოფიციალური საიტი

## სქოლიო 
კატეგორია:ვიდეო თამაშების კომპანიები შვედეთში
კატეგორია:ვიდეო თამაშების მწარმოებელი კომპანიები
კატეგორია:Microsoft-ის შვილობილი კომპანიები
კატეგორია:სტოკჰოლმში დაარსებული კომპანიები
კატეგორია:2009 წელს დაარსებული კომპანიები
კატეგორია:2009 წელს დაარსებული ვიდეო თამაშების კომპანიები
კატეგორია:Mojang AB
კატეგორია:ვიდეო თამაშების გამომცემელი კომპანიები
ჰაიდელბერგის ციხესიმაგრე

მინიატიურა|260პქ|ჰაიდელბერგის ციხესიმაგრის ნანგრევები
**ჰაიდელბერგის ციხესიმაგრე** () — გერმანიაში არსებული ციხესიმაგრის ყველაზე ცნობილი ნანგრევია და ქალაქ ჰაიდელბერგის ერთ-ერთ მთავარ ღირსშესანიშნაობას წარმოადგენს. ციხესიმაგრე დაინგრა პფალცის ცხრაწლიან სამემკვიდრეო ომში, მანამდე კი იგი პფალცის კურფიურსტის (თანამდებობაა) რეზიდენცია იყო. ლუი XIV-ის ჯარის მიერ 1689-1693 წლებში ჰაიდელბერგის ციხესიმაგრის დანგრევის შემდეგ მას მხოლოდ ნაწილობრივ ჩაუტარეს რესტავრაცია. წითელი ქვიშაქვით ნაგები ციხესიმაგრე დგას ხეობიდან 80 მეტრით ზემოთ, კენიგშტულის მთის ჩრდილოეთ კალთაზე და აკონტროლებს ქალაქ ჰაიდელბერგის მთელ ძველ უბნებს. ციხესიმაგრეში არსებული ერთ-ერთი სასახლის ტიპის ნაგებობა *ოტჰაინრიხსბაუ* გერმანული რენესანსის ერთ-ერთი უმნიშვნელოვანესი ნიმუშია.

## ლიტერატურა 
* Michael Falser: Denkmalpflege der deutschen Kaiserzeit um 1900: Das Heidelberger Schloss, ›Denkmalwuth‹ und die Kontroverse zwischen Georg Dehio und Alois Riegl. In: Michael Falser: Zwischen Identität und Authentizität. Zur politischen Geschichte der Denkmalpflege in Deutschland. Thelem, Dresden 2008, ISBN 978-3-939888-41-3, S. 43–70.
* Uwe Heckmann: Romantik. Schloß Heidelberg im Zeitalter der Romantik. Schnell & Steiner 1999, ISBN 3-7954-1251-X.

## რესურსები ინტერნეტში 
* *ჰაიდელბერგის ციხესიმაგრის* საიტი
* *Service Center Schloss Heidelberg* 
* ჰაიდელბერგის ციხესიმაგრის დანგრევის შესახებ 
* ჰაიდელბერგის ციხესიმაგრის ისტორია, ჰაიდელბერგის უნივერსიტეტი

## სქოლიო 
კატეგორია:გერმანიის ციხესიმაგრეები
Nero

**Nero Burning ROM**, აგრეთვე ცნობილი როგორც უბრალოდ **Nero** — მრავალფუნქციური მულტიმედიური პაკეტი CD და DVD დისკებთან სამუშაოდ. აქვს რეზერვული ასლის შექმნის ფუნქცია და ვირტუალური დისკების მხარდაჭერა. ვერსია 6.6.0.13-დან დაწყებული Nero-ს აგრეთვე შეუძლია ჩაწეროს დისკები HD DVD და Blu-ray ფორმატებში. მუშაობს Microsoft Windows-ზე.

## პაკეტის შემადგენლობა 
* **Nero Burning Rom** – პროგრამა ჩაწერისათვის CD და DVD-ზე, CD და DVD–ს ნიმუშის შექმნა, ხელმისაწვდომია როგორც პაკეტთან ერთად ასევე ცალ-ცალკე.
* **Nero StartSmart** – პროგრამა–მენიუ ქვემოდმოცემული პროგრამების გასააქტიურებლად
* **Nero Express** — *Nero Burning Rom* გამარტივებული სამომხმარებლო ინტერფეისით 
* **Nero BackItUp** – პროგრამა მონაცემების რეზერვული ასლის შესაქმნელად
* **Nero Cover Designer** — CD და DVD გარეკანის რედაქტორი
* **Nero Wave Editor** — ხმოვანი ფაილების რედაქტორი
* **Nero SoundTrax** — პროგრამა საკუთარი აუდიო–დისკების შესაქმნელად
* **Nero ImageDrive** – პროგრამა ვირტუალური კომპაქტ–დისკებთან სამუშაოდ. ვერსია 9–დან ამ პროგრამის გამოშვება შეწყდა.
* **Nero Vision** — პროგრამა განკუთვნილია CD/DVD ვიდეოდისკებზე ჩასაწერად, ვერსია 5–დან (Nero 8) დაწყებული ნეროს შეუძლია HDTV და HD-DVD/Blu-Ray–ეც ჩაწერა.

## რესურსები ინტერნეტში
* ოფიციალური საიტი

## სქოლიო
კატეგორია:1997 წლის პროგრამული უზრუნველყოფა
ჰასან გულედ აპტიდონი

**ჰასან გულედ აპტიდონი** (; დ. 15 ოქტომბერი, 1916, სომალი — გ. 21 ნოემბერი, 2006, ჯიბუტი, ჯიბუტი) — ჯიბუტის პოლიტიკური მოღვაწე. ჯიბუტის პირველი პრეზიდენტი 1977-1999 წწ. 

დაიბადა თანამედროვე სომალის ტერიტორიაზე, იბრძოდა ჯიბუტის საფრანგეთისაგან დამოუკიდებლობისათვის  და მისი სომალისთან შეერთების წინააღმდეგ. 

1981 წელს ქვეყანაში დაამყარა ერთპარტიული მმართველობა. 1991 წელს ოპოზიციამ ქვეყანაში დაიწყო სამოქალაქო ომი. 1992 წელს აპტიდონი დათანხმდა რეფერენდუმის ჩატარებას მრავალპარტიულ სისტემაზე გადასვლასთან დაკავშირებით, თუმცა ქვეყნის სათავეში არ უნდა ყოფილიყო ოთხ პოლიტიკურ ძალაზე მეტი. მიუხედავად ამისა, მისმა პარტიამ მიიღო პარლამენტის ყველა მანდატი და თავად აპტიდონი კიდევ ერთხელ აირჩიეს სახელმწიფოს მეთაურად.  1990-იანი წლების ბოლოს ჯიბუტის ეკონომიკამ დაიწყო მკვეთრი დაცემა, რამაც აპტიდონი აიძულა თავის შემცვლელად დაესახელებინა საკუთარი ძმისშვილი ისმაილ ომარ გელე. თუმცა აპტიდონი კვლავ დარჩა გავლენიანი პოლიტიკური ფიგურა და ძმისშვილის მრჩეველი გარდაცვალებამდე. 

## იხილეთ აგრეთვე 
* ჯიბუტის პრეზიდენტი

## რესურსები ინტერნეტში 
*page on the French National Assembly website 
*page on the French Senate website

კატეგორია:ჯიბუტის პრეზიდენტები
კატეგორია:დაბადებული  15 ოქტომბერი
კატეგორია:დაბადებული 1916
კატეგორია:გარდაცვლილი 21 ნოემბერი
კატეგორია:გარდაცვლილი 2006
ვირჯინიის უნივერსიტეტი

მინი|250პქ|უნივერსიტეტის მთავარი კორპუსი

**ვირჯინიის უნივერსიტეტი** ( ან უბრალოდ **UVA**) — საჯარო უნივერსიტეტი აშშ-ში, ვირჯინიის შტატის ქალაქ შარლოტსვილში. იგი 1819 წელს თომას ჯეფერსონმა დააარსა და დღეისათვის ერთადერთი უნივერსიტეტია აშშ-ში, რომელიც შესულია იუნესკოს მსოფლიო მემკვიდრეობის სიაში, მონტიჩელოსთან ერთად. ის ერთ-ერთია აშშ-ის რვა საჯარო აივის უნივერსიტატთაგან.

ამერიკული ჟურნალ *U.S. News & World Report*-ის 2012 წლის გამოცემამ ვირჯინიის უნივერსიტეტი აშშ-ის საჯარო უნივერსიტებს შორის მეორე, ხოლო მთლიანად ქვეყნის უნივერსიტეტებს შორის 25-ე საუკეთესოდ დაასახელა. უნივერსიტეტი გამოირჩევა მაღალი რანგის ინგლისური და ამერიკული ლიტერატურის, შემოქმედებითი წერის, ბიზნესის, სამართლისა და მედიცინის პროგრამებით.

UVA პირველი საგანმანათლებლო ინსტიტუტი იყო, რომელმაც სტუდენტებს არჩევითი საგნების სისტემა შესთავაზა, ისევე როგორც ისეთი დისციპლინების აკადემიური პროგრამები, როგორებიცაა ასტრონომია, არქიტექტურა, პოლიტიკური მეცნიერებები და ფილოსოფია.. მისი ინჟინერიისა და გამოყენებითი მეცნიერებების სკოლა პირველი იყო აშშ-ში, რომელიც სრული უნივერსიტეტის ნაწილს წარმოადგენდა.

UVA-ს თავდაპირველ საბჭოში შემადგენლობას შორის იყვნენ აშშ-ის ყოფილი პრეზიდენტები — თომას ჯეფერსონი, ჯეიმზ მედისონი, ჯეიმზ მონრო. უნივერსიტეტის ტერიტორია მანამდე მონროს კუთვნილ სასოფლო-სამეურნეო ტერიტორიას წარმოადგენდა, რომლის ფერმერის საცხოვრებელ შენობაშიც ამჟამად უნივერსიტეტის რეზიდენტული კოლეჯია განთავსებული.

უნივერსიტეტში ამჟამად 800 სტუდენტური ორგანიზაციაა რეგისტრირებული.

ასევე აღსანიშნავია, რომ ბოლო 15 წლის მანძილზე, ვირჯინიის უნივერსტიეტში აშშ-ის საჯარო უნივერსიტეტებს შორის ყველაზე მეტი აფრო-ამერიკელი სწავლობს.

## იხილეთ აგრეთვე 
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
*ოფიციალური საიტი 
*Official Athletics website
*UVA Bookstores (owned and operated by the University of Virginia)
*University of Virginia Visual History Collection 
*U. Va Board of Visitors Minutes 1817-1999 
*''Thomas Jefferson's Plan for the University of Virginia: Lessons from the Lawn,'' a National Park Service Teaching with Historic Places (TwHP) lesson plan

## სქოლიო
კატეგორია:აშშ-ის უნივერსიტეტები
კატეგორია:მსოფლიო მემკვიდრეობის ძეგლები აშშ-ში
კატეგორია:უნივერსიტეტები ანბანის მიხედვით
Kisses on the Bottom

***Kisses On The Bottom*** — ინგლისელი მუსიკოს პოლ მაკ-კარტნის მეთხუთმეტე სტუდიური სოლო-ალბომი, გამოსული 2012 წლის 7 თებერვალს, გრამფირფიტისა და კომპაქტ-დისკის ფორმატში.

## ისტორია 
ალბომის სახელწოდება მომდინარეობს მასში შეტანილი ერთ-ერთი სიმღერის I'm Gonna Sit Right Down and Write Myself a Letter ტექსტიდან. ეს სიმღერა 1935 წელს ფეტს უოლერის ჰიტი იყო. დისკზე იმუშავა ჯაზ პროდიუსერმა ტომი ლიპუმამ, რომელიც წარსულში მაილს დეივისისა და ბარბრა სტრეიზანდის ალბომზე მუშაობდა, გარდა ყველა დანარჩენისა.

My Valentine-ში, ალბომიდან სინგლის სახით გამოცემულ პირველ სიმღერაში, გიტარაზე ერიკ კლეპტონი უკრავს. სტივი უანდერი უკრავს სიმღერაში Only Our Hearts

## სიმღერების სია 
### დელუქს გამოცემა 
ალბომის სპეციალურ გამოცემაში შეტანილია ორი დამატებითი სიმღერა, ალბომის გამოცემიდან ერთი კვირის შემდეგ პირდაპირ ეთერში გამართული კონცერტის ინტერნეტ-ბმული, ვრცელი ანოტაციები და ალბომის ვრცელი შეფუთვა, რომელსაც სამი საფოსტო ბარათი ახლავს. სიმღერა „The Christmas Song (Chestnuts Roasting on an Open Fire)“ გამოიცა სინგლის სახით და მოხვდა ბილბორდის ჩარტის Adult Contemporary #25 პოზიციაზე. სიმღერა აგრეთვე მოხვდა 2012 წლის საშობაო კრებულში *Holidays Rule*.

## შეფასებები 
BBC Music-ისათვის დაწერილ მიმოხილვაში პატრიკ ჰამფრიზი ჩანაწერს უწოდებს „ამერიკული პოპულარული მუსიკის ბანკეტზე დავიწყებული კერძების კოლექციას“, შემდეგ კი ასკვნის, რომ „მაკ-კარტნის მიერ მიღებული შედეგი არის იდეალური მსუბუქი მუსიკისთვის“.

ნიკ მაკ-კორმიკი, ალბომის The Daily Telegraph-ისათვის მიმოხილვაში, აღნიშნავს, რომ „მაკ-კარტნის ორი ორიგინალური კომპოზიცია, ალბომის ძველ სიმღერებთან მიმართებაში თანამედროვედ არ ჩანს და მიუხედავად იმისა, რომ Only Our Hearts ჩვეულებრივია, ალბომის სხვა, ორიგინალური My Valentine, კლასიკით არის სავსე“.

## ჩარტები 
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:2012 წლის ალბომები
კატეგორია:პოლ მაკ-კარტნის ალბომები
კატეგორია:Hear Music-ის ალბომები
საბჭოთა კავშირის საფეხბურთო ჩემპიონატი 1937

**საბჭოთა კავშირის საფეხბურთო ჩემპიონატი 1937** — საბჭოთა კავშირის საფეხბურთო ჩემპიონატის მესამე გათამაშება. გამარჯვებული გახდა მოსკოვის „დინამო“, მეორე ადგილზე გავიდა მოსკოვის „სპარტაკი“, მესამეზე – კიევის „დინამო“. დაიწყო 20 ივლისს და დასრულდა 30 ოქტომბერს.

## შედეგები 
### ჯგუფი „А“: ცხრილი 
### ჯგუფი „Б“: ცხრილი 
### ჯგუფი „В“: ცხრილი 
### ჯგუფი „Г“: ცხრილი 
### ჯგუფი „Д“: ცხრილი 
## რესურსები ინტერნეტში 
* The Rec.Sport.Soccer Statistics Foundation.

## სქოლიო 
1937
კატეგორია:1937 წელი ფეხბურთში
ოსტზიდლუნგი

მინიატიურა|260პქ|გერმანელთა მიერ ოსტზიდლუნგის შედეგად ათვისებული ტერიტორიები
**ოსტზიდლუნგი** () ეწოდება გერმანელი ხალხის გადასახლებას IX-XIV საუკუნეებში ძველი გერმანული მიწებიდან აღმოსავლეთით; გერმანელები ძირითადად მდინარე ელბასა და ზაალის აღმოსავლეთით სლავური და ბალტიური წარმოშობის ხალხით დასახლებულ ტერიტორიებზე, ასევე დღევანდელ ავსტრიაში, შტირიასა და კარინთიაში სახლდებოდნენ. გადასახლებას თან სდევდა ცხოვრებისა და სამართლებრივი სტრუქტურის ცვლილება. გერმანელთა ახალი სამოსახლო ვრცელდებოდა აღმოსავლეთ ჰოლშტაინიდან და ფრანკონიიდან დღევანდელ ესტონეთამდე და სლოვენიამდე. ამ ტერიტორიებზე გერმანელების მიერ ახალი ქალაქები და კოლონიური სოფლები დაარსდა, არსებული სოფლები და ყოფილი ურბანული დასახლებები კი გერმანულ ყაიდაზე გადაკეთდა და გაფართოვდა. აღმოსავლეთის ახალ მიწებზე მოხდა ყოფილი დასავლეთსლავური მოსახლეობის დიდი ნაწილის ასიმილაცია გერმანელთა მიერ.

გადასახლებები IX საუკუნიდან დაიწყო და თავის პიკს XIV საუკუნეში მიაღწია. გარდა ამისა, მაშინ როდესაც კაროლინგების მმართველობის პერიოდში აღმოსავლეთი მიწებზე ახალი დასახლებების დაარსება მიმდინარეობდა, ოტონებისა და სალიების დინასტიების დროს გერმანელები ძირითადად მხოლოდ ციხესიმაგრეებსა და მისიონერულ ეკლესიებს აშენებდნენ. XIV საუკუნის შუა წლებში გადასახლებები შეწყდა იმ პერიოდში გავრცელებული შავი ჭირის ეპიდემიის გამო. გერმანელთა ოსტზიდლუნგი იყო არა უეცარი მოვლენა, არამედ მთელს ევროპაში მიმდინარე ინტენსიფიკაციის პროცესის შემადგენელი ნაწილი.

## ლიტერატურა 
* Charles Higounet: Die deutsche Ostsiedlung im Mittelalter. Siedler, Berlin 1986/2001. – ISBN 3-88680-141-1
* Michael Burleigh. Germany Turns Eastwards. A Study of Ostforschung in the Third Reich. Cambridge. 1988.
* Klaus Dieter Schulz-Vobach: Die Deutschen im Osten. Vom Balkan bis Sibirien. Hamburg: Hoffmann und Campe, 1989. – ISBN 3-455-08331-5
* Robert Bartlett: Die Geburt Europas aus dem Geist der Gewalt. Eroberung, Kolonisation und kultureller Wandel von 950 bis 1350. München 1998 (Knaur-TB 77321) ISBN 3-426-60639-9

## რესურსები ინტერნეტში 
* შუა საუკუნეების გერმანული ოსტზიდლუნგი 
* ოსტზიდლუნგი: შუა საუკუნეების ქვეყნის მშენებლობა აღმოსავლეთში
* Die „sudetendeutsche Geschichtsschreibung“ 1918–1960
* გერმანული ოსტზიდლუნგი

კატეგორია:გერმანიის ისტორია
კატეგორია:პოლონეთის ისტორია
ისმაილ ომარ გელე

**ისმაილ ომარ გელე** (; ; დ. 27 ნოემბერი, 1947, დირე-დაუა, ეთიოპია) — ჯიბუტის პოლიტიკური მოღვაწე. ჯიბუტის პრეზიდენტი 1999 წლიდან. თანამდებობაზე შეცვალა ბიძამისი ჰასან გულედ აპტიდონი.  

დაიბადა ეთიოპიაში. ჯიბუტში მისი ოჯახი გადმოვიდა 60-იანი წლებში და დაიწყო სამსახური პოლიციაში.

1990-იანი წლების ბოლოს ჯიბუტის ეკონომიკამ დაიწყო მკვეთრი დაცემა, რამაც აპტიდონი აიძულა თავის შემცვლელად დაესახელებინა საკუთარი ძმისშვილი, რომელიც კანდიდატად დაასახელა 1999 წლის საპრეზიდენტო არჩევნებზე. მიიღო ხმეების 73 % და დაიკავა ქვეყნის მეთაურის თანამდებობა. 2005 წელს კი იყო ერთადერთი კანდიდატი  და მიიღო ხმების 100 %. 

2011 წლის თებერვალ-მარტში ქვეყანაში მიმდინარეობდა ანტისამტავრობო საპროტესტო აქციები პრეზიდენტ ისმაილ ომარ გელეს გადადგომის მოთხოვნით.

## იხილეთ აგრეთვე
* ჯიბუტის პრეზიდენტი

## რესურსები ინტერნეტში
*პრეზიდენტის ბიოგრაფია  

## სქოლიო
კატეგორია:ჯიბუტის პრეზიდენტები
კატეგორია:დაბადებული 1947
კატეგორია:დაბადებული 27 ნოემბერი
კატეგორია:ცოცხალი ადამიანები
Le Voyage Dans La Lune

***Le Voyage Dans La Lune*** — ჯგუფ Air-ის სტუდიური ალბომი, რომელიც გამოვიდა 2012 წლის 6 თებერვალს.  ალბომი დაიწერა ჟორჟ მელიესის ფილმის „მოგზაურობა მთვარეზე“ გავლენით. ამჟამად ფილმის რესტავრირებული ვერსია სხვადასხვა კინოფესტივალის ფარგლებში გადის.

ალბომის სპეციალური ვერსია, ფილმთან ერთად, გამოიცა შეზღუდული ტირაჟით.

## სიმღერების სია
## ჩარტები
## სქოლიო 
კატეგორია:2012 წლის ალბომები
კატეგორია:Air-ის ალბომები
კატეგორია:Astralwerks-ის ალბომები
ფაგუსის ქარხანა

**ფაგუსის ქარხანა** () გერმანიის ქალაქ ალფელდში მდებარეობს და ფირმა Fagus-GreCon-ის სათავო ოფისს წარმოადგენს. ქარხნის შენობა 1911 წელს არქიტექტორ ვალტერ გროპიუსისა და ადოლფ მაიერის მიერ შეიქმნა და, როგორც მოდერნისტული მიმდინარეობის ერთ-ერთი პირველი ნაგებობა, 1946 წლიდან გერმანიის დაცულ ძეგლებს მიეკუთვნება. 2011 წლიდან იგი შეტანილია იუნესკოს მსოფლიო მემკვიდრეობის ძეგლთა სიაში.

## ისტორია 
1911 წელს გერმანელმა მეწარმემ კარლ ბენშაიდტმა (1858–1947) არქიტექტორ ვალტერ გროპიუსს შესთავაზა, თავისი ახალი ფეხსაცმლის ფაბრიკისათვის აეგო შენობა, რომელიც შესახედავადაც თანამედროვეობის შესატყვისი იქნებოდა და თანაც უშუალოდ ჰანოვერის რკინიგზის ხაზთან განლაგდებოდა. გროპისს შეეძლო სართულების დიზაინის შექმნისას დაყრდნობოდა არქიტექტორ ედუარდ ვერნერის უკვე მზა ნამუშევარს, ფასადი კი სრულიად ახალ მიდგომას საჭიროებდა. დღეს ფაგუსის ქარხნის შენობაში არა მარტო ფეხსაცმლის ფაბრიკაა, არამედ ფუნქციონირებს ფეხსაცმლის მუზეუმიც. 

სახელწოდება ფაგუსი ლათინური წარმოშობისაა და წიფელს ნიშნავს. ეს სახელწოდება დაკავშირებული იმასთან, რომ ალფელდში 1858 წლიდან მოყოლებული ფეხსაცმელების წარმოებისათვის მასალად წიფლის ხე გამოიყენებოდა.

1946 წლიდან ფაგუსის ქარხანა რეგისტრირებულია, როგორც არქიტექტურული ძეგლი; 1984 წელს მას მნიშვნელოვანი რესტავრაცია ჩაუტარდა. 2006 წლიდან ყოფილ საწყობში მოწყობილია ფაგუს-გროპიუსის გამოფენა. 2011 წლის 25 ივნისს ფაგუსის ქარხანა იუნესკოს მსოფლიო მემკვიდრეობის ძეგლად გამოცხადდა.

## იხილეთ აგრეთვე
* იუნესკოს მსოფლიო მემკვიდრეობის ძეგლები გერმანიაში
* მსოფლიო მემკვიდრეობის ძეგლების სია ევროპაში

## ლიტერატურა 
* Heinrich Biermann, Norbert Hoffmann, Manfred Henke: Architektonische Kostbarkeiten im Landkreis Hildesheim. Köhler, Harsum 1993, გვ. 25–27.
* Annemarie Jaeggi: Fagus. Industriekultur zwischen Werkbund und Bauhaus. Jovis, Berlin 1998, ISBN 3-931321-83-5.
* Anne Sudrow: Der Schuh im Nationalsozialismus. Eine Produktgeschichte im deutsch-britisch-amerikanischen Vergleich. Wallstein, Göttingen 2010, გვ. 352-372; 572-591.
* Arne Herbote: Lebensreform und Amerikanisierung : Anmerkungen zum Bauherrn des Fagus-Werks. In: der architekt, 2011, 4, გვ. 31-35.

## რესურსები ინტერნეტში 
* ფაგუს-გროპიუსის გამოფენა  ფაგუსის ქარხანაში

## სქოლიო 
კატეგორია:მსოფლიო მემკვიდრეობის ძეგლები გერმანიაში
მოგზაურობა მთვარეზე

**მოგზაურობა მთვარეზე** () — 1902 წლის ფრანგული, შავ-თეთრი, მუნჯი, სამეცნიერო ფანტასტიკის ჟანრის ფილმი. იგი ეფუძნება ჟიულ ვერნის რომანს „დედამიწიდან მთვარემდე“  და ჰერბერტ უელსის რომანს „პირველი ადამიანები მთვარეზე“.

ფილმის სცენარის ავტორი და რეჟისორია ჟორჟ მელიესი, ხოლო რეჟისორის თანაშემწეა მელიესის ძმა, გასტონი. ფილმი, ფირის წამში 16 კადრის სიჩქარით დატრიალების შემთხვევაში 14 წუთს გრძელდება — ფილმის გადაღების მომენტისათვის ეს იყო სტანდარტი კინოში. ფილმს გამოსვლისთანავე დიდი წარმატება ხვდა წილად და იგი ითვლება მელიესის ერთ-ერთ ყველაზე ცნობილ ნაშრომად. ეს ასევე არის კინოს ისტორიაში სამეცნიერო ფანტასტიკის ჟანრის პირველი ფილმი, რომელიც იყენებს ანიმაციისა და სპეციალური ეფექტების ნოვატორულ ხერხებს. მათ შორის არის ცნობილი კადრი, რომელშიც კოსმოსური ხომალდი ეშვება მთვარის თვალში.

The Village Voice-მა  „მოგზაურობა მთვარეზე“ დაასახელა ყველა დროის 100 საუკეთესო ფილმს შორის, #84 პოზიციაზე. ის ფართოდაა აღიარებული სამეცნიერო ფანტასტიკის ჟანრის ფილმის ადრეულ ნიმუშად და მთლიანობაში ერთ-ერთ ყველაზე გავლენიან ფილმად კინოს ისტორიაში.

## გალერეა

Le Voyage dans la lune (1902).webm|*Le Voyage dans la lune*
Melies%27s_Montreuil_studio.jpg|სტუდია, სადაც გადაღებული იქნა „მოგზაურობა მთვარეზე“
Méliès,_viaggio_nella_luna_(1902)_04.jpg|კოსმოსურ ხომალდ-ჭურვის გაშვება
Méliès,_viaggio_nella_luna_(1902)_07.jpg|ექსპედიციის მთვარეზე დაშვება

## რესურსები ინტერნეტში 
* 
* 
* 
* 
* , აღდგენილი ვერსია ფინალური სცენით
* „მოგზაურობა მთვარეზე“ საიტზე YouTube (ხელით გაფერადებული ფირის ვერსია)
* 192 გვერდიანი წიგნი ფილმისა და მისი ფერადი ვერსიის შესახებ 

## სქოლიო 
კატეგორია:1902 წლის ფილმები
კატეგორია:ჟორჟ მელიესის ფილმები
კატეგორია:მუნჯი ფილმები
კატეგორია:1900-იანი წლების სათავგადასავლო ფილმები
კატეგორია:ფრანგული სათავგადასავლო ფილმები
კატეგორია:ფრანგული შავ-თეთრი ფილმები
კატეგორია:ჟიულ ვერნის ნამუშევრებზე დაფუძნებული ფილმები
კატეგორია:ფრანგული ფილმები
კატეგორია:ფრანგული სამეცნიერო ფანტასტიკური ფილმები‎
კატეგორია:ფრანგული მოკლემეტრაჟიანი მუნჯი ფილმები
კატეგორია:1900-იანი წლების სამეცნიერო ფანტასტიკური  ფილმები
ვარსკვლავური ომების საჰაერო, წყლის და სახმელეთო ტრანსპორტის სია

ამ არასრულ სიაში წარმოდგენილია „**ვარსკვლავური ომების**“ გამოგონილი სამყაროს სატრანსპორტო საშუალებები, მათ შორის – ტანკები და ლენდსპიდერები.

## ჯავშნიანი საიერიშო ტანკი (AAT)
AAT ეკუთვნის სავაჭრო ფედერაციას და ჩნდება I და III ეპიზოდებში, აგრეთვე ვარსკვლავური ომების გაფართოებულ სამყაროში და კლონების ომების მოვლენებში. I ეპიზოდის სცენარის ადრეულ ვერსიებში აღწერილია, რომ ფედერაცია ნაბუს დაესხა ტექნიკით, რომელიც შვეულმფრენებს ჰგავდა. 
საბოლოო ვერსიაში ტრანსპორტის წინა ნაწილი ჰგავს ნიჩბის პირს, ხოლო სხვა ნაწილები – ცხოველს.

## სქოლიო
კატეგორია:ვარსკვლავური ომების სიები
*
მილტონ ობოტე

**მილტონ ობოტე** (დ. 24 დეკემბერი, 1924, აკოკორო-აკაპი, უგანდა — გ. 10 ოქტომბერი, 2005, იოჰანესბურგი, სარ) — უგანდის პოლიტიკური და სახელმწიფო მოღვაწე. უგანდის პირველი პრემიერ-მინისტრი 1962-1966 და პრეზიდენტი 1966–1971 და  1980–1985 წლებში. 

## იხილეთ აგრეთვე
* უგანდის პრეზიდენტი

## რესურსები ინტერნეტში
*პრეზიდენტის ბიოგრაფია 
* Obote Series - a series of articles and interviews published in The Monitor 
* Amnesty International report on Uganda.
* UPC official Website

კატეგორია:უგანდის პრეზიდენტები
კატეგორია:უგანდის პრემიერ-მინისტრები
კატეგორია:დაბადებული 24 დეკემბერი
კატეგორია:დაბადებული 1924
კატეგორია:გარდაცვლილი 10 ოქტომბერი
კატეგორია:გარდაცვლილი 2005
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
MDNA

***MDNA***  — ამერიკელი პოპ მომღერლის მადონას მეთორმეტე სტუდიური ალბომი. იგი ლეიბლმა Interscope Records პირველად 2012 წლის 23 მარტს გამოსცა. პირველი სინგლი ალბომიდან არის Give Me All Your Luvin', ჩაწერილი ნიკი მინაჟისა და  M.I.A.-სთან ერთად. მეორე სინგლი, Girl Gone Wild გამოვიდა 2012 წლის 2 მარტს.

## სიმღერების სია
;ალტერნატიული გამოცემები

;შენიშვნები
*  აღნიშნავს თანაპროდიუსერს
*  აღნიშნავს დამატებით პროდიუსერს
*  აღნიშნავს რემიქსის ავტორს და დამატებით პროდიუსერს

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები და გაყიდვები
!scope="row"|კოლუმბია (ASINCOL)
|2× Platinum
|20,000^
|-

!scope="row"|სამხრეთი კორეა
|
|2,770
|-

!scope="row"|თურქეთი (Mü-Yap)
|
|30,000
|-

!scope="row"|მსოფლიო
|
|2,000,000
|-

## სქოლიო 
კატეგორია:2012 წლის ალბომები
კატეგორია:მადონას ალბომები
კატეგორია:Interscope Records-ის ალბომები
კატეგორია:ალბომები უილიამ ორბიტის პროდიუსერობით
ბერლინის შერიგების ეკლესია

მინიატიურა|ეკლესიის ფოტო 1899 წლის კატალოგში
მინიატიურა|ეკლესიის წინ 1961 წელს ბერლინის კედელი ააშენეს
მინიატიურა|ახალი შერიგების კაპელა, რომელიც დანგრეული ტაძრის ადგილზე აშენდა
**შერიგების ეკლესია** () იყო ბერლინის ცენტრში, მიტეს რაიონში, ბერნაუს ქუჩაზე მდგარი ლუთერანული ტაძარი, რომელიც 1892 წელს აშენდა. 1985 წელს იგი გერმანიის დემოკრატიული რესპუბლიკის მთავრობის გადაწყვეტილებით ააფეთქეს. 

## არქიტექტურა 
ეკლესია წითელი აგურით ნაშენებ ნეოგოთიკური სტილის ნაგებობას წარმოადგენდა. გერმანული ტრადიციისამებრ მიშენებული სამრეკლო სიმაღლით 75 მეტრს აღწევდა; მისი საფუძველი კვადრატული ფორმისა, მაღალი სახურავი კი რვაკუთხედის ფორმისა იყო. ტაძრის ნავი, რომლის საფუძველიც ასევე რვაკუთხედს წარმოადგენდა, გამოირჩეოდა ყოველგვარი საყრდენის გარეშე გამოყვანილი ერთიანი თაღით; ამის გამო იქმნებოდა ერთიანი სივრცე და ტაძარში მოსული 1000 მნახველი ყოველი კუთხიდან კარგად ხედავდა საკურთხეველს.

## ისტორია 
შერიგების ეკლესიის მშენებლობა 1892 წელს გერმანელი არქიტექტორის გოტჰილფ ლუდვიგ მეკელის გეგმის მიხედვით დაიწყო. ტაძარი დედოფალ ავგუსტა ვიქტორიას მიეძღვნა. აკურთხეს 1984 წლის 28 აგვისტოს. 1920-იან წლების ბოლოს ტაძრის მრევლი 20 000 კაცს შეადგენდა სამი წინამძღოლით.

ეკლესია მნიშვნელოვნად დაზარალდა მეორე მსოფლიო ომში. ომის დასრულების შემდეგ გამარჯვებულ მხარეთა მიერ საოკუპაციო ზონების გადანაწილების შემდეგ შერიგების ეკლესია ზუსტად საბჭოთა და ფრანგული ზონის საზღვარზე აღმოჩნდა. მიუხედავად ამისა, 1950 წელს აღადგინეს და 1961 წლამდე მასში ღვთისმსახურება აღესრულებოდა. მრევლის რაოდენობა ეკლესიის საზრვარზე მდებარეობის გამო 20 000-იდან სამჯერ შემცირდა.

საზღვრის გამო არსებული სიტუაცია კიდევ უფრო გამძაფრდა ბერლინის კედლის მშენებლობის შემდეგ (1961 წლის 13 აგვისტო). 20 აგვისტოს ტაძრის კარიბჭის წინ ათ მეტრში ოთხი მეტრის სიმაღლის ბერლინის კედელმა გაიარა. მრევლის იმ ნაწილს, რომელიც დასავლეთ ბერლინში ცხოვრობდა, აღარ ჰქონდა საშუალება ტაძარში მისულიყო, რადგან ეკლესია მთლიანად აღმოსავლეთ ბერლინში აღმოჩნდა. 23 აგვისტოდან ტაძარში მისვლა უკვე აღარავის შეეძლო. ეკლესია აკრძალულ ტერიტორიაზე მდებარეობდა და, შესაბამისად, დაიხურა. მოგვიანებით გდრ-ის სასაზღვრო პოლიცია ეკლესიის სამრეკლოს საგუშაგო კოშკის დანიშნულებით იყენებდა. 1985 წლის 22 იანვარს გდრ-ის მთავრობის მოთხოვნით ეკლესიის ძირითადი ნაგებობა ააფეთქეს, სამრეკლო კი მხოლოდ ექვსი დღის შემდეგ დაანგრიეს.

გერმანიის გაერთიანების შემდეგ შერიგების ეკლესიის ყოფილმა მრევლმა დაიბრუნა ის მიწის ნაკვეთი, რომელზეც ტაძარი მდებარეობდა. მათ ძველი ეკლესიის საძირკველზე ახალი შერიგების კაპელა ააგეს, რომელიც 2000 წლის 9 ნოემბერს აკურთხეს და მას შემდეგ ღვთისმსახურება დღემდე მიმდინარეობს. აღმოჩენილი ძველი ზარები ახალი ტაძრის წინ არის განთავსებული. შერიგების კაპელაში თავისი ადგილი აქვს მიჩენილი ასევე ძველი ეკლესიის ძლიერ დაზიანებულ საკურთხეველსა და სამრეკლოს ჯვარს.

შერიგების ეკლესიიდან შემორჩენილი ქრისტეს ქანდაკება დღეს ბერლინის გეთსემანიის ეკლესიის წინ დგას.

შერიგების ეკლესიის ფუნდამენტი და საძირკვლის ნაშთები დღეს გერმანიის დაცულ ძეგლთა სიაშია შეყვანილი.

## რესურსები ინტერნეტში 
* შერიგების ეკლესია 1968 წელს 
* შერიგების ეკლესია და ბერლინის კედლის მშენებლობის ფაზები (კომპიუტერული რეკონსტრუქცია)

კატეგორია:ბერლინის არქიტექტურა
კატეგორია:გერმანიის ტაძრები
კატეგორია:XIX საუკუნის ეკლესიები
იდი ამინი

**იდი ამინ დადა** (დ. 17 მაისი, 1928, 1925 ან 1930, კამპალა, უგანდა — გ. 16 აგვისტო, 2003, ჯიდა, საუდის არაბეთი) — უგანდის პოლიტიკური და სამხედრო მოღვაწე. უგანდის მუდმივი პრეზიდენტი 1971–1979 წლებში. აფრიკის ყველაზე მკაცრი ტოტალიტარული რეჟიმის დამაარსებელი. უგანდის არმიის გენერალი. შეფასებების თანახმად მის რეჟიმს ემსხვერპლა 300 000 - 500 000 ადამიანი, რომელთაგან 2 000 საკუთარი ხელით ჰყავს მოკლული.

## იხილეთ აგრეთვე 
* უგანდის პრეზიდენტი

## რესურსები ინტერნეტში 
* The Idi Amin I knew, Brian Barron, BBC, 16 August 2003. Includes a video of Brian Barron interviewing Idi Amin in exile in 1980. The Atlantic – April 1 01 2001 Memo and Quincy LS the series
* General Idi Amin Dada: A Self Portrait 
* idiamindada.com a website devoted to Idi Amin's legacy created by his son Jaffar Amin
* 

## სქოლიო 
კატეგორია:უგანდის პრეზიდენტები
კატეგორია:დაბადებული 17 მაისი
კატეგორია:დაბადებული 1928
კატეგორია:გარდაცვლილი 16 აგვისტო
კატეგორია:გარდაცვლილი 2003
კატეგორია:დამხობილი პრეზიდენტები
კატეგორია:XX საუკუნის პოლიტიკოსები
კატეგორია:ფელდმარშალები
კატეგორია:დაბადების თარიღი უცნობია
კატეგორია:მუდმივი პრეზიდენტები
კატეგორია:ლიდერები რომლებმაც ძალაუფლება ხელში აიღეს პუტჩით
ჯოგინსი (ახალი შოტლანდია)

**ჯოგინსი** () — სასოფლი თემი კანადაში, ახალი შოტლანდიის პროვინციის კამბერლენდის საგრაფოში. 2008 წლის 7 ივლისს, 15 კმ სიგრძის სანაპირო, ნამარხების შემცველი კლდე ოფიციალურად გახდა იუნესკოს მსოფლიო მემკვიდრეობის ძეგლი. ნამარხთა მნიშვნელობიდან გამომდინარე, ხშირად ამ არეალს „კარბონული სისტემის გალაპაგოსს“ უწოდებენ.

მინი|250პქ|მარცხნივ|ნამარხის ანაბეჭდი

არეალი მოიცავს კარბონული სისტემის ერთ-ერთ სრულ და საუკეთესოდ დაცულ ნამარხებს. მათ შორისაა ექვს მეტრზე მეტი სიმაღლის ხეების მორები, დიდი მრავალფეროვნების უხერხემლოების, თევზების, ამფიბიების და მსოფლიოში ერთ-ერთი უძველესი რეპტილიების ნამარხები.

კლდე პირველი დაცული არეალი იყო, რომლის 7 ჰა ტერიტორიაც 1972 *ისტორიული ობიექტების დაცვის აქტმა* დაიცვა. 1989 წელს კი კლიდს ქვეშ მდებარე პლაჟი *პლაჟების აქტით* იქნა დაცული. 2006 წლიდან ბუნებრივი რესურსების სამინისტრო აქ მინერალების მოპოვებას კრძალავს. 2007 წლის 27 აპრილს, ჯოგინსის კლიფის ნამარხების არეალი 689 ჰა-მდე გაფართოვდა. 2008 წელს კი იგი მსოფლიო მემკვიდრეობის სიაში შევიდა.

## იხილეთ აგრეთვე
*იუნესკოს მსოფლიო მემკვიდრეობის ძეგლები კანადაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
*ოფიციალური საიტი
*Tide predictions for Joggins Wharf, Nova Scotia
*Photographs of the War Memorial monument, Joggins

## სქოლიო
კატეგორია:მსოფლიო მემკვიდრეობის ძეგლები კანადაში
კურფიურსტები

მინი|350px|არჩევის ილუსტრაცია (მაცხნიდან მარჯვნივ: კელნის, მაინცის და ტრირის არქიეპისკოპოსები, პფალცის, საქსონიის და ბრანდენბურგის მთავრები და ბოჰემიის მეფე).
**კურფიურსტები** (, სიტყვასიტყვით — ამომრჩეველი მთავრები < Kur — ამორჩევა და Fürst — მთავარი) — „საღვთო რომის იმპერიაში“ მთავრები, რომელთაც XIII საუკუნიდან მიენიჭათ მეფის (იმპერატორის) არჩევის უფლება. კურფიურსტები იყვნენ: ტრირის, კელნის და მაინცის არქიეპისკოპოსები, საქსონიის, პფალცის, ბრანდენბურგის საერო მთავრები და ბოჰემის (ჩეხიის) მეფე. კურფიურსტების უფლებები და განსაკუთრებული პრივილეგიები იურიდიულად კარლ IV-ის ოქროს ბულით (1356) გაფორმდა. რაიხსტაგში კურფიურსტების კოლეგიამ შეადგინა პირველი კურია. იმპერიის გაუქმებასთან ერთად (1806) კურფიურსტთა კოლეგია გაუქმდა. ფორმალურად კურფიურსტების ტიტული მხოლოდ ჰესენ-კასელის მფლობელებმა შეინარჩუნეს 1988 წლამდე.
## ლიტერატურა
## რესურსები ინტერნეტში 
* Velde, F. R. (2003). "Royal Styles."
* Velde, F. R. (2004). "The Holy Roman Empire."

კატეგორია:საღვთო რომის იმპერია
კატეგორია:დინასტიები